पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर में कोरोना संक्रमण विकराल रूप ले रहा है। रविवार को उदयपुर में कोरोना वायरस से ग्रसित एक हजार 212 नए संक्रमित मरीज सामने आए हैं। जिसके बाद उदयपुर में कुल संक्रमित मरीजों की संख्या बढ़कर 37 हजार 144 के आंकड़े पर पहुंच गई है। जबकि 309 संक्रमित मरीजों की कोरोना की चपेट में आने के बाद मौत हो गई है।
1104संक्रमित स्वस्थ होकर लौटे घर
उदयपुर में लगातार बढ़ रहे कोरोना संक्रमित मरीजों के साथ अब रिकवरी रेट में भी दिनों-दिन सुधार हो रहा है।शनिवार को उदयपुर में कोरोना वायरस से ग्रसित 1104 संक्रमित मरीज स्वस्थ होकर अपने घर लौट गए। जिसके बाद उदयपुर में कुल रिकवर हुए मरीजों की संख्या बढ़कर 25 हजार 261 के आंकड़े पर पहुंच गई है। जबकि एक्टिव केस की संख्या बढ़कर ग्यारह हजार 574 के आंकड़े पर पहुंच गई है।
वहीं लगातार बढ़ते कोरोना संक्रमण के बाद अब शासन प्रशासन भी हरकत में आ गया है। रविवार को उदयपुर पुलिस ने फ्लैग मार्च निकाल शहरवासियों से कोरोना गाइडलाइन की पालना करने की अपील की। साथ ही लापरवाह लोगों के खिलाफ कार्रवाई की चेतावनी भी दी। उदयपुर पुलिस के अतिरिक्त अधीक्षक अनंत कुमार ने कहा कि शहर में संक्रमण निरंकुश हो चुका है। ऐसे में हमें और अधिक सजग और सावधान रहने की जरूरत है। तब ही हम संक्रमण पर लगाम लगा पाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn